**ILTAKOULU RY  PÖYTÄKIRJA**

**HALLITUKSEN KOKOUS 12/2018**

**Paikka: Pinni A, Ylävitone**

**Aika: tiistai 9.10.2018 kello 17:00**

**Paikalla:**

Aino Kattilakoski, puheenjohtaja

Juho Matinlauri, sihteeri

Petra Pieskä

Suvi Nieminen

Rita Klemola

Fiija Maunula

Olivia Din Belle

Arttu Rintanen

Terhi Lintumaa

Emma Tuomela

Saara Hildén

Lotta Haataja, *saapui klo 17:05*

1. **Kokouksen avaaminen**

Avataan kokous klo 17:05.

1. **Kokouksen laillisuus ja päätösvaltaisuus**

Todetaan kokous lailliseksi ja päätösvaltaiseksi.

1. **Kokouksen pöytäkirjantarkastajien valinta**

Valitaan kokouksen pöytäkirjantarkastajiksi Terhi Lintumaa ja Petra Pieskä.

*Lotta Haataja saapui kokoukseen klo 17:05.*

1. **Kokouksen esityslistan hyväksyminen**

Ehdotetaan, että esityslistaan tehdään seuraavat muutokset: siirretään kohta *Varainhankinta ja yritysyhteistyö* kohdan *Syyskokous* jälkeen.

Hyväksytään muutokset ja esityslista.

1. **Ilmoitusasiat ja posti**

Palautelomakkeelle tullut yksi palaute koskien bussirundia. Palautteessa kiitettiin onnistuneesta tapahtumasta ja Iltakoulun yhdenvertaisuustoiminnasta, mutta tuotiin esiin bussirundilla häiritseväksi koettua toimintaa.

P-klubin vuosijuhlakutsu Turkuun 9.11., ilmoittautuminen 22.10. mennessä.

1. **Sähköiset päätökset**
2. Saara Hildén ehdotti 26.9., että twerkkauskokeilun budjetti on 50€ ja osallistumismaksu on tällöin 7€/henkilö. Saattaa mennä myös vähemmän rahaa, mutta perutaan jos on menossa enemmän. Ehdotus hyväksyttiin.
3. Juho Matinlauri ehdotti 26.9., että Aj-tilan sänky tarjotaan ilmaiseksi ensimmäiselle varaajalle Iltakoululla on asiaa!-ryhmässä. Jos ei kelpaa kellekään, niin sen jälkeen Tampereen yliopiston opiskelijoiden ja henkilökunnan FB-kirppis-ryhmässä. Jos ei kelpaa sielläkään, niin viedään kierrätykseen. Kuljetuksesta vastaa sängyn vastaanottaja. Ehdotus hyväksyttiin.
4. Aino Myllymäki ehdotti 7.10, että äänestämme Marrasjuhlien pitopalvelusta. Vaihtoehtoja olivat Juveneksen pitopalvelu ja Pitopalvelu Matilda. Äänestyksen voitti yksimielisesti Juveneksen pitopalvelu.
5. **Talous**
	1. Taloustilanne

Taloustilanne tällä hetkellä 9 239,88 euroa.

* 1. Laskut ja korvaukset

Fiija Maunula esittää, että maksamme seuraavat laskut: Haalarimerkkien tilaus 663,95 euroa. Hyväksytään esitys.

Fiija Maunula esittää, että korvataan

- Essi Salovaaralle 9,89 euroa Challenge Accepted -kisan palkinnosta

- Mari Issakaiselle 14,00 euroa Hiirikuninkaallisten palkinnoista

- Lotta Haatajalle 33,14 euroa Bussirundin järjestämiskuluja. Hyväksytään esitys.

1. **Menneet tapahtumat**
	1. 27.9. Bussirundi

Tapahtumassa oli 91 osallistujaa. Tapahtuma oli onnistunut, ja sen markkinointikampanjaa sekä baarivalintoja kiiteltiin. Yhteistyöbaareista tuli myös tyytyväistä palautetta tapahtumasta. Fat Ladyn valinta yhteiseksi jatkopaikaksi aiheutti joillekin mielipahaa, mutta oli hyvä asia, että jatkopaikka oli sovittuna, sillä sinne tuli kiitettävän paljon osallistujia. Bussifirmalta saadun palautteen perusteella ehdotetaan tapahtuman keston lyhentämistä jatkossa kuuteen tuntiin, jotta bussit eivät pääsisi yhtä huonoon kuntoon, kuin ne tapahtuman jälkeen olivat.

* 1. 3.10. Viiniä sohvalla

Tapahtumassa oli noin 25 osallistujaa. Perinteisen tapahtuman vieraana oli tällä kertaa ohjaaja ja käsikirjoittaja Atte Järvinen. Tarjolla oli viiniä, joka tällä kertaa loppui hiukan liian ajoissa kesken, sekä suolakeksejä, tuorejuustoja ja viinirypäleitä. Tapahtuma oli onnistunut ja keräsi hyvää palautetta niin vieraalta kuin osallistujilta. Seuraavan tapahtuman vierasta voisi alkaa pohtia.

* 1. 8.10. Sivuaineinfo

Tapahtumassa oli 24 osallistujaa. Opiskelijoista puhujina toimivat Olivia Din Belle, Terhi Lintumaa, Juho Matinlauri, Eetu Tulonen ja Petra Pieskä. Opintokoordinaattori kertoi melko laajasti erilaisista vaihtoehdoista ja selitti auki tutkintotodistuksen. Tapahtuma oli onnistunut.

1. **Tulevat tapahtumat**
	1. 11.10. IK goes Hämeenkadun appro

Kaikki liput varattu loppuun, mutta vielä muutama lippu lunastamatta. Yhteislähtö Vapaudenpatsaalla 15:45.

* 1. 17.10. Huminat

Lipunmyynti Bailataan-sovelluksessa on ollut jo auki sekä kampuslipunmyynti alkoi tänään. Iltakoulu järjestää etkot Markuksentorilla. Haalarimerkit ovat saapuneet.

* 1. 18.10. Kolmioetkot Staabin kanssa

Järjestetään Kaupin saunalla. Staabi hoitaa järjestelyt. Hyväksytään budjetiksi 170 euroa.

* 1. 22.10. Twerk-kokeilu

Budjetti on 50 euroa ja osallistumismaksu 7€/henkilö. Paikkoja on varattu 15 henkilölle, mutta tapahtuma ei ole vielä täynnä.

* 1. 23.10. JKK-bileet

Järjestetään klo 18 alkaen Klubi 57:lla. Teemana Halloween. Iltakoulu valmistelee kauppalistan sekä käy kaupassa. Hyväksytään budjetiksi ruokaan 30 euroa.

* 1. 25.10. Haalarikastajaiset

Tutorit kokoontuvat kokoustamaan asian tiimoilta 10.10.

* 1. 6.11. Rakastu Iltakouluun

Järjestetään klo 16-18 Päätalon luentosalissa C8. Tilaisuudessa esitellään hallituksen ja toimihenkilöiden tehtäviä. Fanni Toimela, Neea-Sofia Filpus ja Vilja Vainio tulevat hallituslaisten lisäksi paikalle esittelemään toimikuntia ja toimihenkilöiden rooleja.

* 1. 9.-10.11. Marrasjuhlat ja sillis

Pitopalveluksi valikoitui Juvenes. Seuraavat tärkeimmät tehtävät ovat plaseerauksen tekeminen, tarjoilijoiden värväys sekä äänentoistolaitteiden hankkiminen. Vähintään 3 tarjoilijaa olisi suositeltavaa. Voidaan kysyä myös IA:lta lisäkäsiä. Näiden jälkeen mietitään tyylikäs koristelu. Päivitetään budjetti 5500 euroon.

* 1. 12.11. Poikkitieteellinen pokeriturnaus

Patina on pyytänyt meidät mukaan.

* 1. 14.-16.11. Rexcu

Legendaarinen Ruotsin Excu 2018, mukana Boomi, Staabi, Iltakoulu, Luuppi, Indecs, Man@ger, TLK ja JKK:n vaihto-opiskelijat. Iltakoululle on varattu 20 paikkaa ja niitä on vielä vapaana.

* 1. 27.11. Pikkujoulut

Järjestetään Doriksessa. Fuksit perinteisesti järjestävät nämä, heille on infotilaisuus ti 16.10. klo 18 Passionissa.

* 1. Muut tulevat tapahtumat
1. Bileet Kuivaamolla 4.12.
2. Joulusauna 11.12.
3. **Varainhankinta ja yritysyhteistyö**

Fuksien haalarit saapuivat juuri sopivasti Hämeenkadun approille. Myös uudet haalarimerkit saapuivat. Collegetilauksen tekemisen suunnittelua jatketaan.

1. **Syyskokous**

Päätetään syyskokouksen ajankohdaksi 26.11. klo 15:00-19:30.

Käytännöistä: kaikki hallituksen jäsenet paikalle, istuva puheenjohtaja ei toimi kokouksen puheenjohtajana, hallituksen jäsenet eivät tee henkilöesityksiä, eivätkä pidä kannatuspuheenvuoroja. Puheenjohtajaksi, varapuheenjohtajaksi ja rahastonhoitajaksi ehdolla oleville saa pitää 2 kannatuspuheenvuoroa ja muille 1 kannatuspuheenvuoron. Puheenjohtajaksi ja varapuheenjohtajaksi ehdolla olevat pitävät 3 minuutin esittelyn ja heille saa esittää 4 kysymystä. Muut pitävät 1 minuutin esittelyn ja heille saa esittää 3 kysymystä.

Yhdistyksen syyskokouksessa käsitellään sääntömääräiset asiat. Toimintasuunnitelman ja talousarvion valmistelu kokoukseen aloitetaan heti. Lisäksi käsitellään varainhankintasuunnitelma, tukihenkilöasiat ja vuosijuhlanauhaohjeistus. Sääntöjen mukaan jäsenellä voi olla mukanaan 3 valtakirjaa. Kokoukseen tulostetaan ajankohtainen jäsenlista, josta voidaan tarkastaa äänivaltaisuus kokouksessa.

1. **Työelämä, alumni ja excu**

Iltakoulun excursion vierailupaikat ovat varmistuneet. Ilmoittautuminen alkaa 23.10 ja päättyy kun excursio on täynnä. Iltakoulu korvaa osallistujille halvimmat liput Helsinkiin ja paluu on omakustanteinen. Paikkoja on 15 henkilölle. Omalla kyydillä Helsinkiin saapuvat voivat anoa kulukorvauksia lipun summan verran. Tapahtuma pidetään suomen kielellä. Excursio on siis 5.11.

Brysselin matkan järjestely meidän osaltamme valmis. Kaikki julkisten käyttö tapahtuu suoraan omakustanteisesti.

14.11. järjestetään Business Lunch tyyppinen tapahtuma y-kampuksella, jossa on tarkoitus sitouttaa IK:laisia yrityselämään, mukaan tulee puhujia(alumneja) ja suunnitteilla on myös workshoppeja.

On tullut palautetta, että kv. politiikan opiskelijoiden mahdollisuudet verkostoitua työelämään ovat heikot. Pyritään ottamaan tämä huomioon seuraavan vuoden toimintasuunnitelmassa.

1. **Koulutuspolitiikka**

Aino ja Petra kävivät kuuntelemassa halloped-hakuun liittyvää infoa Hervannassa, jossa kerrottiin myös Tampere3-prosessin etenemisestä. Tällä hetkellä keskitytään siihen, että kaikissa tiedekunnissa olisi samankaltaiset käytännöt. Nyt käytännöt ovat hieman vaihdelleet, mutta tulevaisuudessa tämä näkyy myös opiskelijamarkkinoinnissa. Halloped-haku meni kiinni 7.10, toivottavasti iltakoululaiset hakivat innokkaasti eri hallinnon tasoille edustamaan opiskelijoita.

1. **Tutorointi ja AJ-tila**

Paikkaa Aj-tilan sohvalle mittailtu. Sänky ei ole kelvannut kellekään, joten se on vietävä jäteasemalle. Aj-tilassa kokeillaan uutta perinteistä varauskalenteria päivystysvuoroille. Tutorit suunnittelevat haalarikastajaisia.

1. **Liikunta**

TA voitti hopeaa futissarjasta. Sarja oli onnistunut ja pelaajia riitti peleihin. Finaalissa oli tarjolla kahvia ja mokkapalaa ja peliä pystyi seuraamaan myös Instagramista suorana. Liikkavuoroilla kaikki hyvin. Uusia pelipaitoja selvitellään edelleen. Hyväksytään päivitys Työväen Ampujien logoon.

1. **Tiedotus**

Ihastu Iltakouluun -kampanja järjestetään Instagramin storyssa 15.-30.10. Tarkoituksena on esitellä lyhyesti hallitustehtäviä. Lisäksi tiedotussektorilla on mietitty Instagram storyyn kampanjaa, jossa vaihdossa olevat iltakoululaiset esittelisivät vaihtokohdettaan ja -opintojaan. Tällainen esittely olisi mahdollista toteuttaa esimerkiksi viikon mittaisena syksyllä ja haluttaessa myös keväällä.

1. **Kulttuuri**

Tampere Debate Societyn kanssa selvitellään yhteisen väittelytapahtuman järjestämistä. Tällä hetkellä ei ole vielä tarkempaa tietoa asiasta.

1. **Kansainvälisyys ja kehitysyhteistyö**

21.11. varmistunut sitsien päivämääräksi. Sitsit Klubi 57:ssa.

1. **Muut esille tulevat asiat**

Ei muita esille tulevia asioita.

1. **Seuraavan kokouksen ajankohta**

Päätetään Doodlessa myöhemmin.

1. **Kokouksen päättäminen**

Päätetään kokous klo 19:06.

Aino Kattilakoski, puheenjohtaja Juho Matinlauri, sihteeri

Terhi Lintumaa, pöytäkirjantarkastaja Petra Pieskä, pöytäkirjantarkastaja